חסידות פאלטישאן

חסידות פאלטישאן (נכתב גם פאלטישען, או פאלטיטשאן) היא חצר חסידית ששורשיה בצ'רנוביל-סקווירה. מקורה בעיר פלטיצ'ן (ביידיש: "פאלטישאן") שבחבל מולדובה, רומניה.

שושלת האדמור"ים
הדור הראשון
ממוזער|מצבתו של הרב ישראל אברהם שטיין|250px
האדמו"ר הראשון בפלטיצ'ן, רבי אלעזר טברסקי, היה בנם של רבי שלמה מסקווירה ופיגא, בתו של רבי אריה לייבוש רוקח ממגרוב, בנו של רבי יהושע מבעלז. נולד בבלז בכ"ט בתשרי ה'תרנ"ג. לאחר פטירת רבי יהושע בה'תרנ"ד, חזר רבי שלמה לסקווירה, אך הבן נשאר בבלז וגדל אצל סבו רבי אריה לייבוש, ודודו זקנו רבי ישכר דב רוקח מבעלז. נישא בה'תר"ע בסוצ'אבה ("שאץ" ביידיש) לרבקה רחל בת רבי מאיר מוסקוביץ מחסידות שאץ.

בשנת ה'תר"ף עבר לרומניה והתיישב בפלטיצ'ן כאדמו"ר מסקווירה. רבים מחסידי טשרנוביל וסקווירא נמלטו לשם בעקבות מלחמת האזרחים ברוסיה. בשנת ה'תש"א עבר לבוקרשט בשל מחלת השיתוק של אשתו.

בשנת ה'תש"ו עבר לארצות הברית וייסד בשכונת בורו פארק בית מדרש עם קומץ מחסידיו. נפטר בברוקלין בכ"א בתמוז ה'תשל"ו ונטמן בבית עלמין של חסידות פאפא בניו ג'רזי. דברי תורתו וקורותיו כונסו על ידי נכדיו בספרים "פקודת אלעזר", ו"תפארת אלעזר".

הדור השני
ממוזער|רבי מרדכי שטיין מפאלטישאן|250px
על פי צוואתו של רבי אלעזר, הוכתר בנו היחיד רבי אברהם שמואל למלא את מקומו כאדמו"ר. רבי אברהם שמואל נפטר בי"ג בשבט ה'תשמ"ד ונטמן ליד אביו.

לרבי אלעזר היו גם שתי בנות. שרה נישאה לרבי ישראל אברהם שטיין (ה'תרע"ו - ה'תש"ן) שמילא מקום חמיו כרב העיר פלטיצ'ן לאחר שחמיו עזב לבוקרשט. בשנת ה'תש"ז היגר לארצות הברית ופתח את בית המדרש פאלטישען בבנסנהורסט שבברוקלין. שינדל מלכה נישאה לרבי אהרן אריה הכהן כ"ץ (ה'תרע"ד - ה'תשמ"ט) שהיה רב קהילת "חברה לומדי ש"ס" בבוקרשט ואחר כך רב "קהל עדת ישורון" בפלטבוש. בשנת ה'תשי"ג פתח את בית המדרש קהל "בית אהרן".

הדור השלישי
 את מקומו של רבי אברהם שמואל כאדמו"ר מפאלטישאן ממלא בנו, רבי שלום מאיר טברסקי, חתנו של רבי דוד משה רוזנבוים מקרעטשניף.   חתנו של הרב שלום מאיר זה הרב דוד רוזנבוים , "הרב הצעיר" של פרמישלאן. https://www.kikar.co.il/hasidism/tak7b5     
בן נוסף, רבי אריה לייביש טברסקי, מכהן כאדמו"ר ממגרוב.
שלושה בנים של רבי ישראל אברהם שטיין כיהנו כרבנים: 
רבי מרדכי שטיין (י"ג באדר תש"א, 1941 - כ"א בניסן תשפ"ה, 2025) חתנו של רבי יוסף מאיר כהנא, האדמו"ר מספינקא-ירושלים) הוא אב"ד פאלטישען בורו פארק, בית מדרשו שברחוב ה-49 נקרא "קהל תפארת מרדכי". 
רבי אפרים אהרן מכונה אף הוא אב"ד פאלטישאן בורו פארק, בית מדרשו ברחוב ה-55. 
רבי יוסף שלום הוא אב"ד פאלטישאן-בנסנהורסט, חתן רבי ישכר בעריש רובין מקרסטיר.
חמשה בני הרב אהרן אריה כץ מכהנים כרבנים:
בכורו רבי מרדכי אברהם כ"ץ שימש כאב"ד קהל אברכי תורה ודעת (נפטר י' בשבט תשפ"ג, 2023)
רבי יהושע כ"ץ אב"ד מאגרוב
רבי מאיר כ"ץ משמש כראש הכולל סרט-ויזניץ בחיפה
רבי יונתן בנימין כ"ץ רב קהילת "בית אלעזר" פאלטישאן בפלטבוש
רבי דוד שלמה ממלא את מקום אביו כרב בית המדרש "בית אהרן-פאלטישאן".

הדור הרביעי
בנו של רבי מרדכי שטיין, רבי יצחק, הוא גאב"ד "אבני שיש-פאלטישאן", בעבר היה ראב"ד בד"ץ קרלסבורג של רבי יחזקאל ראטה.

בן אחר של רבי מרדכי, רבי מנחם מענדל (חתן רבי יוסף משה מייזליש מווייצן), הוא אב"ד סאווראן בויליאמסבורג ברוקלין, והמוציא לאור את סדרת ספרי "פקודת אלעזר" של זקנו רבי אלעזר, האדמו"ר הראשון של החסידות.

לקריאה נוספת
 הרב אלעזר טברסקי, פקודת אלעזר, על התורה ומועדים, תשובות ואגרות קודש, תולדותיו ועוד, בהוצאת נכדו הרב מנחם מנדל שטיין, ברוקלין ה'תשס"ד

קישורים חיצוניים
 אשכול העוסק ברבי ישראל אברהם בפורום "אידישע וועלט פארומס" (יידיש).
 רבי מרדכי מפאלטישאן בשירת אודה לאל בחתונת נכד, יוטיוב

הערות שוליים

קטגוריה:חצרות בית צ'רנוביל
קטגוריה:חסידות סקווירא
קטגוריה:חסידות בארצות הברית
פאלטישאן